Държавен вестник, бр. 20, 2024 г., стр. 5

БРОЙ  20	
Д Ъ Р Ж А В Е Н  В Е С Т Н И К 	
СТР.  5  
за сътрудничество с държавите – членки на 
Европейския съюз, и с Европейската комисия в 
областта на преките чуждестранни инвестиции. 
(2) Междуведомственият съвет за скрининг 
е звено за контакт съгласно чл. 11 от Регла-
мент (ЕС) 2019/452, което осъществява кому-
никацията с Европейската комисия и другите 
държави – членки на Европейския съюз. 
Чл. 27е. (1) При разглеждане на заявленията 
за издаване на разрешение за преки инвестиции 
Междуведомственият съвет за скрининг прила-
га критериите, посочени в чл. 4 от Регламент 
(ЕС) 2019/452, при условията и по реда на този 
закон и правилника за прилагането му. 
(2) Междуведомственият съвет за скрининг 
в 45-дневен срок от постъпване на заявлението, 
съответно от отстраняване на несъответствията 
по него, приема решение, с което:
1. издава разрешение за извършване на 
пряка чуждестранна инвестиция в България, 
ако инвестицията не засяга сигурността или 
обществения ред и няма вероятност да засегне 
проекти или програми от интерес за Европей-
ския съюз;
2. издава условно разрешение за извърш-
ване на пряката чуждестранна инвестиция, 
след изпълнение от страна на чуждестранния 
инвеститор на ограничителни мерки, предпи-
сани от Междуведомствения съвет за скрининг; 
ограничителните мерки могат да бъдат:
а) ограничаване правото за придобиване до 
20 на сто от капитала на дружество;
б) ограничаване правото за придобиване 
до 10 на сто от капитала на дружество при 
високотехнологични производства;
в) предписания за защита на личните данни, 
за запазване на сигурността на информацията 
или други – по предложение на компетентен 
регулаторен орган;
г) запазване на специални права в полза 
на държавата при вземането на решения от 
компетентността на общото събрание и управ- 
лението при капиталови търговски дружества 
(т. нар. „златна акция“), в случаите на сделки, 
осъществявани по реда на Закона за привати-
зация и следприватизационен контрол;
3. отхвърля заявлението за издаване на раз-
решение за пряка чуждестранна инвестиция, 
ако счита, че то засяга сигурността или общест-
вения ред на България или има вероятност да 
засегне проекти или програми от интерес за 
Европейския съюз.
(3) Когато пряката чуждестранна инвести-
ция, която ще бъде направена в България, има 
вероятност да засегне проекти или програми от 
интерес за Европейския съюз, Междуведомстве-
ният съвет за скрининг приема решение при 
спазване на изискванията на чл. 8 от Регламент 
(ЕС) 2019/452, като взема предвид становището 
на Европейската комисия. В този случай сро-
кът по ал. 2 спира да тече до получаване на 
становището от Европейската комисия.
(4) Междуведомственият съвет за скрининг 
приема решение по ал. 2 и в случаите на 
чл. 27г, ал. 2 и 3.
(5) В зависимост от спецификата на разглеж-
даната пряка чуждестранна инвестиция и ако 
приеме за необходимо, Междуведомственият 
съвет за скрининг може да поиска становища 
от други органи или институции.
(6) Становищата по ал. 5 имат консултативен 
характер и се изпращат на Междуведомствения 
съвет за скрининг не по-късно от 15 дни след 
искането.
(7) Когато са налице данни, че за пряка 
чуждестранна инвестиция е било издадено 
разрешение въз основа на неточна или непълна 
информация от чуждестранния инвеститор, 
Междуведомственият съвет за скрининг открива 
повторно производство.
(8) Решенията на Междуведомствения съвет 
за скрининг относно заявлението за издаване 
на разрешение за пряка чуждестранна инвести-
ция са индивидуални административни актове, 
съобщават се на чуждестранния инвеститор и 
могат да бъдат обжалвани по реда на Адми-
нистративнопроцесуалния кодекс.
(9) Срокът по ал. 2 може да бъде удължен 
еднократно с до 30 дни с решение на Между-
ведомствения съвет за скрининг.
(10) Липсата на произнасяне в сроковете по 
ал. 2 и 9 се смята за мълчаливо съгласие по 
смисъла на чл. 28 от Закона за ограничаване 
на административното регулиране и админи-
стративния контрол върху стопанската дейност.
(11) Решенията по ал. 2, т. 2 и 3:
1. се вземат при спазване на принципите на 
необходимост и пропорционалност;
2. се мотивират, като в тях не се включва 
информация, обявяването на която противоречи 
на защитата на основни интереси, свързани 
със сигурността на страната.
Чл. 27ж. (1) Обработването, съхраняването и 
унищожаването на информацията се извършват 
по реда на приложимото законодателство в за-
висимост от характера на данните. Събраните 
лични данни се обработват в съответствие с 
изискванията на Закона за защита на личните 
данни.
(2) Председателят, заместник-председателят 
и членовете на Междуведомствения съвет за 
скрининг, както и служителите в администра-
цията на агенцията нямат право да разпрос-
траняват информацията, станала им известна 
в процеса на работа по прилагането на този 
закон. Председателят, заместник-председателят 
и членовете на Междуведомствения съвет за 
скрининг следва да имат достъп до класифици-
рана информация по реда на Закона за защита 
на класифицираната информация.